ლუციუს ემილიუს ლეპიდუს პაულუსი (კონსული ძვ. წ. 34)

ლუციუს ემილიუს ლეპიდუს პაულუსი () ასევე ცნობილია, როგორც პაულუს ემილიუს ლეპიდუსი (;Lightman, A to Z of Ancient Greek and Roman Women, გვ.205 დ. დაახლ. ძვ. წ. 77 — გ. ძვ. წ. 11 წლის შემდეგ) — ძველი რომის პოლიტიკური მოღვაწე, კონსული (სუფექტი) ძვ. წ. 34 წელს და ცენზორი ძვ. წ. 22 წელს.Lightman, A to Z of Ancient Greek and Roman Women, გვ. 205

პაულუსი ემილიუსების გვარის წევრი იყო. იგი იყო მარკუს ემილიუს ლეპიდუსისა და აპულეიას შვილიშვილი იყო — მათი ვაჟის, ლუციუს ემილიუს ლეპიდუს პაულუსისა და ამ უკანასკნელის ცოლის შვილი, რომლის სახელიც ცნობილი არაა. მამამისის ძმა, მარკუს ემილიუს ლეპიდუსი მეორე ტრიუმვირატის წევრი იყო.

პაულუსი პირველად კორნელიაზე (დაახლ. ძვ. წ. 54-16 წწ.) დაქორწინდა, რომლისგანაც ეყოლა ორი ვაჟი (ლუციუს ემილიუს პაულუსი (დაახლ. ძვ. წ. 37-ახ. წ. 14 წწ.), იულია უმცროსის ქმარი და კონსული ახ. წ. 1 წელს და მარკუს ემილიუს ლეპიდუსი (დაახლ. ძვ. წ. 30-ახ. წ. 33 წწ.), რომელიც კონსული ახ. წ. 6 წელს გახდა) და ერთი ქალიშვილი (ემილია პაულა). პაულუსი ძვ. წ. 16 წელს დაქვრივდა.Syme, The Augustan Aristocracy, გვ. 150-1

ძვ. წ. 12 წელსSyme, The Augustan Aristocracy გვ. 151 პაულუსი კლავდია მარცელა უმცროსზე დაქორწინდა, რომელიც კონსულ გაიუს კლავდიუს მარცელუს უმცროსისა და ოქტავია უმცროსის ქალიშვილი იყო და ამდენად, იმპერატორ ავგუსტუსის დისწული. მარცელასა და პაულუსის ქორწინებამ ერთმანეთთან დააკავშირა ორი წარჩინებული რესპუბლიკური სახლი და ისინი საიმპერატორო კარსაც დაუახლოვა.Lightman, A to Z of Ancient Greek and Roman Women, გვ. 205 პაულუსის სიკვდილამდე, თუმცა არა ძვ. წ. 11 წლის შემდეგ,Syme, The Augustan Aristocracy გვ. 111 მარცელამ მას ვაჟი, პაულუს ემილიუს რეგულუსი გაუჩინა,Lightman, A to Z of Ancient Greek and Roman Women, გვ. 205 რომელიც იმპერატორ ტიბერიუსის ზეობისას (ახ. წ. 14-37 წწ.) კვესტორის თანამდებობას იკავებდა.ILS 949

 ლიტერატურა 
 R. Syme, The Augustan Aristocracy, Oxford University Press, 1989
 M. Lightman & B. Lightman, A to Z of Ancient Greek and Roman Women, Infobase Publishing, 2008
 article of Octavia Minor at Livius.org 

სქოლიო

კატეგორია:ძვ. წ. I საუკუნის რომაელები
კატეგორია:დაბადებული ძვ. წ. 70-იანები
კატეგორია:გარდაცვლილი ძვ. წ. 10-იანები
კატეგორია:რომის რესპუბლიკის კონსულები
კატეგორია:რომის ცენზორები